







PATVIRTINTA
Savivaldybės administracijos direktoriaus 

2015 m. gruodžio 21 d.  

įsakymu Nr. AT-1385
ŪKIO SKYRIAUS VEDĖJO PAREIGYBĖS APRAŠYMAS
I. PAREIGYBĖS CHARAKTERISTIKA

1. Ūkio skyriaus vedėjo pareigybė yra karjeros valstybės tarnautojo.

2.  Pareigybės lygis-A

3.  Pareigybės kategorija -13
II. PASKIRTIS

4. Ūkio skyriaus vedėjo  pareigybė reikalinga vadovauti skyriui, užtikrinti skyriaus uždavinių ir funkcijų įgyvendinimą.

III. VEIKLOS SRITIS

5. Šias pareigas einantis valstybės tarnautojas atlieka funkcijas veiklos srityse  – bendroji veiklos sritis – personalo valdymas. Specialioji veiklos sritis – savivaldybės pastatų, socialinio būsto, vietinės reikšmės kelių, gatvių, miesto ir gyvenviečių gatvių apšvietimo tinklų ir inžinerinių įrenginių statyba, remontas, rekonstrukcija ir priežiūra, viešųjų paslaugų teikimo priežiūra, aplinkosaugos kokybės gerinimas ir apsauga, kainų ir tarifų nustatymas, komercinės ūkinės veiklos licencijavimas, darbo rinkos politikos priemonių ir gyventojų užimtumo programų įgyvendinimas.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
6. Valstybės tarnautojas, einantis šias pareigas, turi atitikti šiuos specialiuosius reikalavimus:

6.1. turėti technologijos mokslų studijų srities statybos inžinerijos arba energetikos krypties aukštąjį universitetinį arba jam prilygintą išsilavinimą;
6.2. turėti 3 metų darbo patirtį; 
6.3. mokėti dirbti kompiuteriu, "Microsoft Office" programiniu paketu;

6.4. išmanyti ir gebėti pagal kompetenciją savo darbe taikyti Lietuvos Respublikos Konstituciją, 
Valstybės tarnybos, Vietos savivaldos, Viešojo administravimo, Viešųjų ir privačių interesų derinimo valstybinėje tarnyboje, Viešųjų pirkimų, Akcinių bendrovių įstatymus. Valstybės tarnautojų veiklos etikos taisykles ir kitus teisės aktus, reglamentuojančius viešąjį administravimą;
6.5. išmanyti Dokumentų tvarkymo ir apskaitos, Dokumentų rengimo taisykles, mokėti rengti raštus, prašymus, teisės aktų projektus;

6.6. gebėti savarankiškai planuoti, organizuoti savo veiklą;

6.7. gebėti valdyti, sisteminti, apibendrinti informaciją ir rengti išvadas;

6.9. mokėti sklandžiai bei taisyklingai gramatiškai dėstyti savo mintis raštu ir žodžiu.
 

V. ŠIAS PAREIGAS EINANČIO VALSTYBĖS TARNAUTOJO FUNKCIJOS
7. Šias pareigas einantis valstybės tarnautojas vykdo šias funkcijas:

7.1. vadovauja skyriui, planuoja, organizuoja ir kontroliuoja skyriaus tarnautojų darbą,
skirsto  jiems  konkrečius  darbus,  užduotis,  kontroliuoja  jų  atlikimą,  užtikrina nepertraukiamą skyriaus  funkcijų  vykdymą,  rengia skyriaus veiklos planus ir teikia jų vykdymo ataskaitas; 
7.2. organizuoja savivaldybės tarybos sprendimų, mero potvarkių, administracijos direktoriaus 

įsakymų, sutarčių projektų skyriaus kompetencijos klausimais rengimą, sudarytų sutarčių vykdymo priežiūrą;

7.3. organizuoja rajono savivaldybės   nuosavybės teise priklausančių pastatų, socialinio būsto,

 statinių, patalpų, miesto ir gyvenviečių gatvių apšvietimo tinklų ir inžinerinių įrenginių naujos statybos, esamų  kapitalinio, rekonstrukcijos ir remonto darbus, atlieka užsakovo funkcijas šiems darbams vykdyti, dalyvauja darbų priėmime, pasirašo darbų priėmimo ir perdavimo aktuose;    

7.4. organizuoja rajono komunalinių atliekų tvarkymo sistemų diegimo, antrinių žaliavų surinkimo ir perdirbimo  organizavimą, sąvartynų įrengimą ir eksploatavimą;
7.5. organizuoja vandens tiekimo ir nuotekų tvarkymo, šilumos tiekimo, keleivių vežimo, komunalinio ūkio, būsto administravimo bei priežiūros, gyvenamųjų patalpų nuomos ir kitų savivaldybės įmonių bei įstaigų teikiamų paslaugų kainų ir tarifų nustatymą; 
7.6. kontroliuoja daugiabučių namų administravimą, modernizavimo programų įgyvendinimą; 
7.7. organizuoja gatvių, skverų, aikščių, žaliųjų plotų, parkų, krantinių, lietaus  kanalizacijos eksploatavimo priežiūros paslaugų teikimą; 
7.8. dalyvauja rajono savivaldybės ekonominės plėtros ir strateginiame planavime, priskirtų ES ir kitų projektų įgyvendinime, analizuoja rajono savivaldybės ekonominę ir socialinę būklę apibūdinančius rodiklius, rengia ir įgyvendina infrastruktūros priežiūros, gerinimo, modernizavimo ir atnaujinimo investicijų projektus, rengia sprendimus, įsakymus ir potvarkius, konsultuoja Savivaldybės įstaigas ir organizacijas infrastruktūros gerinimo klausimais;
7.9. teikia pasiūlymus rengiant rajono savivaldybės biudžetą,  rajono savivaldybės  tarybos  nustatyta  tvarka  administruoja savivaldybės biudžeto asignavimus ir kitus piniginius  išteklius, skirtus skyriaus funkcijų vykdymui;

7.10. pasirašo įspėjimus licencijų (leidimų) turėtojams apie galimą licencijų (leidimų) galiojimo susutabdymą;

7.11. tvirtina keleivių vežiojimo vietinio susisiekimo autobusais maršrutų eismo tvarkaraščius, pasirašo leidimus vežti keleivius reguliaraus vietinio susisiekimo kelių transportu maršrutais;

7.12. koordinuoja ir kontroliuoja viešąsias paslaugas teikiančių įmonių UAB “Šakių šilumos tinklai,  UAB “Šakių vandenys” ,UAB”Šakių autobusų parkas”, UAB”Šakių laidotuvių namai” , UAB “Šakių komunalinis ūkis” veiklą;
7.13. pasirašo paraiškas darbų finansvimui, atliekamų iš Kelių priežiūros ir plėtros programos finasavimo lėšų;

7.14. dalyvauja ir vertina teikiamas viešųjų darbų paraiškas, dalyvauja planuojant viešųjų darbų programą;
7.15. teikia konsultacijas, analizes, statistinius duomenis, informaciją pagal savo kompetenciją, koordinuoja skelbtinos informacijos pateikimą spaudai;
7.16. nagrinėja Administracijos direktoriaus pavedimu fizinių ir juridinių asmenų pareiškimus, skundus, siūlymus, tarybos narių paklausimus, juos apibendrina ir išvadas teikia Administracijos direktoriui, vykdo jų kontrolę;
7.17. dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka paskirtas funkcijas;

7.18. dalyvauja rengiant ir įgyvendina rajono savivaldybės švarios ir sveikos aplinkos ir 

enegijos taupymo veiklos programos priemones; 
7.19. organizuoja ir kontroliuoja skyriaus vykdomus viešuosius pirkimus;
7.20. vykdo kitus su rajono savivaldybės administracija susijusius savivaldybės tarybos, mero, mero pavaduotojo,  administracijos direktoriaus, direktoriaus pavaduotojo nenuolatinio pobūdžio pavedimus, gavęs įgaliojimą atstovauja rajono savivaldybei, rajono savivaldybės administracijai teismuose, prezentacijose, konferencijose ir kituose renginiuose tam, kad būtų pasiekti rajono savivaldybės administracijos strateginiai tikslai;
7.21. tvirtina  skyriaus tarnautojų metinius veiklos uždavinius, vertina skyriaus tarnautojų tarnybinę veiklą,  vertinimo išvadas teikia  rajono savivaldybės administracijai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas tiesiogiai pavaldus administracijos direktoriui.
VII. ATSAKOMYBĖ

9. Atsako už Lietuvos Respublikos Konstitucijos, įstatymų, Vyriausybės nutarimų, rajono savivaldybės tarybos sprendimų, mero potvarkių, administracijos direktoriaus įsakymų, vedėjo įsakymų ir pavedimų,  pagal priskirtas pareigybės funkcijas,  nevykdymą.

 
10. Atsako už  Lietuvos Respublikos valstybės tarnybos įstatyme nustatytų pareigų  ir šiose pareigybės aprašyme nustatytų funkcijų bei pavestų užduočių neatlikimą ar netinkamą atlikimą.

  11. Atsako už  vidaus  administravimą  skyriuje, rajono savivaldybės administracijos vidaus darbo tvarkos taisyklių, Valstybės tarnautojų etikos principų ir taisyklių nesilaikymą, darbuotojų saugos ir sveikatos reikalavimų nesilaikymą.
12. Atsako už savivaldybės biudžeto asignavimus ir kitus piniginius  išteklius,  skirtus skyriaus funkcijoms vykdyti ir atsako už skyriaus ūkinę ir finansinę veiklą.
13. Atsako už skyriuje vykdomus viešuosius pirkimus.
14. Atsako už sprendimų, potvarkių, administracijos direktoriaus įsakymų projektų teisėtumą, sprendimų pagrįstumą, perteiktos medžiagos tikrumą.

